open-index/open-wikipedia-markdown huggingface dataset:
कोनिग्ज़बर्ग के सात पुल

thumb|220px|कोनिग्ज़बर्ग के सात पुल (हरे रंग में)
**कोनिग्ज़बर्ग के सात पुल** (Seven Bridges of Königsberg) गणित की एक ऐतिहासिक रूप से प्रसिद्ध पहेली है। सन् १७३६ में लियोनार्ड ओइलर ने दिखाया कि इसका कोई हल नहीं है और साथ-सी-साथ संस्थिति (टोपोलॉजी) और ग्राफ़ सिद्धान्त के क्षेत्रों की नीव रखी।

## पहेली
प्रूशिया के राज्य में प्रेगेल नदी के दोनों किनारों पर बसा कोनिग्ज़बर्ग नाम का एक शहर था। नदी के बीच में दो द्वीप थे जो एक-दूसरे से और मुख्यभूमि से सात पुलों के द्वारा जुड़े हुए थे। पहेली यह थी: क्या कोई ऐसा मार्ग ढूँढा जा सकता है जिसमें हर पुल पर से एक और केवल एक, बार गुज़रा जाए? पहेली में पुल ही नदी को पार करने का एकमात्र तरीक़ा थे और किसी भी पुल पर आधे रास्ते जाकर लौटना मना था। न ही किसी पुल पर दो बार जाने की अनुमति थी। ओइलर ने दिखाया कि इस पहेली का कोई हल नहीं है, यानि ऐसा कोई मार्ग नहीं है जो हर पुल पर एक और सिर्फ़ एक, ही बार ले जाए।

## ओइलर का विश्लेषण
ओइलर ने सबसे पहले तो यह कहा कि इस पहेली में केवल पुलों का ही महत्व है। उनके अलावा शहर में और किन मार्गों पर निकला जाता है, इसकी कोई अहमियत नहीं। इस से वह शहर के उलझे हुए नक़्शे की बजाय एक सरल लकीरों वाला ग्राफ़ प्रयोग कर पाया। इस ग्राफ़ ने पहेली का सार स्पष्ट कर दिया।


180px →
179px →
180px


इसकी लकीरें पुल थीं और इसके बिंदु शहर के अन्य हिस्से। अब प्रशन सीधा था: क्या किसी भी एक बिंदु से शुरू होकर कोई ऐसा मार्ग लिया जा सकता है जो हर लकीर पर केवल एक ही बार गुज़रता हो? ओइलर ने देखा कि किसी भी मार्ग के शुरू और अंत के बिन्दुओं को छोड़कर, हर बीच के बिंदु में एक लकीर से प्रवेश और दूसरी लकीर से निकास करना होगा। यानि अगर हर पुल (लकीर) पर एक ही बार जाने की अनुमति है तो किसी भी बिंदु पर शून्य, दो या दो के गुणज (मल्टिपल) की संख्या के पुल होने चाहियें। परन्तु देखा जा सकता है कि पहेली के हर बिंदु पर विषम संख्या के पुल हैं (कहीं ३ और कहीं ५)। इसका सीधा तात्पर्य यह है कि यह पहेली जिस प्रकार का मार्ग मांग रही है ऐसा कोई मार्ग बन ही नहीं सकता।

## ऐतिहासिक महत्व
ओइलर की इस पहेली को समझने की विधि बहुत प्रभावशाली रही। यह स्पष्ट हो गया कि गणित और ज्यामिति के प्रश्नों की एक श्रेणी है जिसमें आकारों को बिना कोई परिवर्तन किये समझना आवश्यक नहीं है। इनमें केवल कुछ गुणों को अलग करके उन्हें एक सरल ग्राफ़ जैसे ढाँचे में लगाकर उनका उत्तर निकाला जा सकता है। यही आगे चलकर संस्थिति (टोपोलॉजी) के क्षेत्र का बुनियादी सिद्धांत बना। गणित की इस शाखा को कभी-कभी मज़ाक से 'रबड़ की चादर वाली ज्यामिति' भी कहते हैं क्योंकि अगर यही बिंदु और लकीरें किसी रबड़ की चादर पर बनाकर उसे (बिना फाड़े) कितना ही खीचकर कितना ही टेढ़ा-मेढ़ा किया जाए, उसमें समझें जाने वाले मूल गुणों पर कोई प्रभाव नहीं पड़ता।

## इन्हें भी देखें
* संस्थिति (टोपोलॉजी)

## सन्दर्भ


श्रेणी:संस्थिति
श्रेणी:ज्यामिति
भंजक आसवन

**भंजक आसवन** (Destructive distillation) वह रासायनिक प्रक्रम है जिसमें उच्च ताप पर गरम करने के कारण काष्ठ आदि पदार्थ अपघतित हो जाते हैं। प्रायः यह शब्द कार्बनिक पदार्थों को हवा की अनुपस्थिति या बहुत कम आक्सीजन की उपस्थिति में सम्साधित करने को कहते हैं। इस प्रक्रिया द्वारा बड़े अणु टूट जाते हैं। कोक, कोयला गैस, गैस कार्बन, कोलतार तथा अमोनिया लिकर आदि कोयले के भंजक आसवन के बाद प्राप्त किये जाते हैं।
C१५H३०-----------c६H१४+c८H१६
                Hecsen  octen 

वास्तव मै भंजन एक जटिल प्रक्रिया है, जिसके अंतर्गत अनेक प्रकार की किया।

## इन्हें भी देखें
* शुष्क आसवन (Dry distillation)
* प्रभाजी आसवन

श्रेणी:आसवन
श्रेणी:रासायनिक इंजीनियरी
श्रेणी:औद्योगिक प्रक्रम
ध्रांगध्रा

**ध्रांगध्रा** (Dhrangadhra) या **ध्रांगधरा** भारत के गुजरात राज्य के सुरेन्द्रनगर ज़िले में स्थित एक नगर है।

## विवरण
धांगध्रा अहमदाबाद से ७५ मील पश्चिम में स्थित प्रसिद्ध नगर और रेलवे का जंकशन है। यहाँ पर कपास, नमक, ज्वार, बाजरा, इमारती पत्थर आदि का व्यापार होता है। कॉस्टिक सोडा, सोडा ऐश, सोडियम बाइ कार्बोनेट जैसे रासायनिक पदार्थों का भी यहाँ निर्माण किया जाता है। कपास से बिनौला निकालने तथा सूती वस्त्र बनाने के कारखाने भी हैं। यह कसीदाकारी की कला के लिए प्रसिद्ध है। १७३० ई. में स्थापित ध्रांगधरा देशी रियासत की यह राजधानी थी। इस रियासत का क्षेत्रफल १, १६७ वर्ग मील है। राज्यों के पुनर्गठन के समय रियासत गुजरात में सम्मिलित की गई।

## इन्हें भी देखें
* ध्रांगध्रा रियासत
* सुरेन्द्रनगर ज़िला

## बाहरी कड़ियाँ
* https://web.archive.org/web/20111001203421/http://www.naimisar.com/Dhrangadhra/ Develop by https://web.archive.org/web/20111119011020/http://www.naimisar.com/

## सन्दर्भ

श्रेणी:गुजरात के शहर
श्रेणी:सुरेन्द्रनगर ज़िला
श्रेणी:सुरेन्द्रनगर ज़िले के नगर
सार्वजनिक भविष्य निधि

**पब्लिक प्रोविडेंट फण्ड** अथवा **लोक भविष्य निधि** (Public Provident Fund (पीपीएफ़)) भारत में बचत एवं कर-बचत करने के लिये प्रयुक्त एक जमा योजना है। बहुत से लोग इसे सेवानिवृति के समय धन प्राप्ति का साधन भी मानते हैं। 

[./Https://newsfaster24.in पीपीएफ का खाता] किसी डाकघर में, भारतीय स्टेट बैंक की किसी शाखा में, तथा कुछ अन्य राष्ट्रीकृत बैंकों में खोले जा सकते हैं। आइसीआइसीआई बैंक भारत का पहला निजी स्वामित्व वाला बैंक है जिसे पीपीएफ खाता खोलने की अनुमति है। 

## प्रमुख विशेषताएँ
# कोई भी वयस्क अपने नाम में या किसी नाबालिग के नाम में पीपीएफ खाता खोल सकता है।
# खाते की अवधि १५ वर्ष होती है जिसकी समाप्ति पर खाते को पाँच-पांच वर्ष के लिये कितनी भी बार बढ़ाया जा सकता है। बढ़े हुए खाते में भी कर आदि के सभी लाभ मिलते रहते हैं।
# खाते में प्रतिवर्ष कम से कम ५०० रूपए जमा करना अनिवार्य है। अधिकतम एक लाख पचास हजार रूपये प्रतिवर्ष (वित्तवर्ष) जमा किये जा सकते हैं। यह राशि वर्ष में १२ या इससे कम किस्तों में कभी भी जमा कर सकते हैं।
# किसी महीने की ५ तारीख से उस महीने की अन्तिम तारीख के बीच जो न्यूनतम राशि खाते में होती है उसी पर व्याज मिलता है। व्याज की दर सरकार समय-समय पर निर्धारित करती है।
# पीपीएफ में जमा की गयी राशि 80C के अन्तर्गत आमदनी में से घटायी जाती है। इसी प्रकार पीपीएफ से प्राप्त मूलधन तथा व्याज आयकर एवं सम्पत्ति कर से मुक्त होता है।
# आवश्यक होने पर पीपीएफ खाते में जमा राशि से ऋण भी लिया जा सकता है।
# सात वर्ष के बाद खाते से आंशिक निकासी भी की जा सकती है।
# पीपीएफ खाते में किसी को नामित किया जा सकता है तथा मूल खाताधारी की मृत्यु की दशा में नामित व्यक्ति को इस खाते का मालिक मान लिया जायेगा।
# खाते को बैंक से डाकघर या डाकघर से बैंक में स्थानान्तरित किया जा सकता है।
# एक व्यक्ति अपने नाम पर सिर्फ एक अकाउंट खोल सकता है।
# पीपीफ स्कीम भारत सरकार के अधीन होती है। इसलिए इसमें पैसे सेफ रहते है और बैंक FD से ज्यादा व्याज मिलता है।

## ब्याज दर
**1986–2016**

#### 2016–17

#### 2017–18

#### 2018–19

#### 2019–20

#### 2020–21

#### 2021–22

#### 2022–23

#### 2023–24

#### 2024–25

## इन्हें भी देखें
* कर बचत के साधन

## सन्दर्भ

## बाहरी कड़ियाँ
* सार्वजनिक भविष्‍य निधि योजना
* PPF Rules
* PPF Act
* PPF Account
* Post-Office Saving Schemes

श्रेणी:भारत में बैंककर्म
क़दम क़दम बढ़ाए जा

[thumb|230px|'क़दम क़दम बढ़ाए जा' [आज़ाद हिन्द फ़ौज का तेज़ क़दम ताल गीत था]]
**क़दम क़दम बढ़ाए जा** सुभाष चन्द्र बोस द्वारा संगठित आज़ाद हिन्द फ़ौज का तेज़ क़दम ताल गीत था। इसके बोल सन् १९४२ में कप्तान राम सिंह ने लिखे थे। आगे चलकर यह भारत में एक बहुत लोकप्रीय देशभक्ति का गीत बन गया।

## गीत

क़दम क़दम बढ़ाये जा
ख़ुशी के गीत गाये जा
ये ज़िंदगी है क़ौम की 
तू क़ौम पे लुटाये जा

तू शेर-ए-हिन्द आगे बढ़
मरने से तू कभी न डर
उड़ा के दुश्मनों का सर
जोश-ए-वतन बढ़ाये जा

क़दम क़दम बढ़ाये जा
ख़ुशी के गीत गाये जा
ये ज़िंदगी है क़ौम की
तू क़ौम पे लुटाये जा

हिम्मत तेरी बढ़ती रहे
ख़ुदा तेरी सुनता रहे
जो सामने तेरे खड़े
तू ख़ाक़ में मिलाये जा

क़दम क़दम बढ़ाये जा
ख़ुशी के गीत गाये जा
ये ज़िंदगी है क़ौम की
तू क़ौम पे लुटाये जा

चलो दिल्ली पुकार के
क़ौमी-निशाँ संभाल के
लाल क़िले पे गाड़ के
लहराये जा लहराये जा

क़दम क़दम बढ़ाये जा
ख़ुशी के गीत गाये जा
ये ज़िंदगी है क़ौम की
तू क़ौम पे लुटाये जा


## इन्हें भी देखें
* आज़ाद हिन्द फ़ौज
* सुभाष चन्द्र बोस

## सन्दर्भ


## बाहरी कड़ियाँ
*जब एक गाने से डर गए थे अंग्रेज

श्रेणी:देशभक्ति के गीत
श्रेणी:उर्दू की कवितायें
आसंदीवंत

**आसंदीवंत**, उत्तर वैदिककाल का एक प्रसिद्ध नगर जो पश्चात्कालीन कुरुओं की राजधानी था। प्रधान और प्रथम कुरुराज परीक्षित का उल्लेख अथर्ववेद में अत्यंत श्लाघनीय रूप में हुआ है। परीक्षित की राजधानी आसंदीवंत बताया गया है। इस संबंध में विद्वानों का मतैक्य नहीं है कि पहली राजधानी आसंदीवंत था या हस्तिनापुर। एक परंपरा के अनुसार कुरुओं की राजधानी पहले आसंदीवंत होना चाहिए। कुरु और पंचाल दो निकटवर्ती क्षत्रिय शाखाएँ थीं जिनमें से पंचाल गंगा-यमुना के द्वाब में रहते थे और उनकी राजधानी कांपिल्य या कंपिला थी।

श्रेणी:भारत का प्राचीन इतिहास
श्रेणी:पौराणिक स्थान
आशवरी

250px|thumb|आशवरी रागिनी, १६१० ई (रागमाला पेंटिंग्स)

**आसावरी** ( या, आसावरी) प्राचीन भारतीय संगीताचार्यों के अनुसार राग 'श्री' की एक प्रमुख रागिनी। ऋतु, समय और भावादि का वैज्ञानिक विश्लेषण करके प्रमुख 132 प्रकार के राग-रागिनियों की कल्पना की गई थी किंतु आधुनिक विद्वानों ने यह विभेद हटाकर सबको राग की ही संज्ञा दी है। आशावरी वियोगशृंगार की रागिनी (राग) है और इसके गायन का समय दिन का द्वितीय प्रहर है। इसका लक्षण 'रागप्रकाशिका' नामक ग्रंथ (सन्‌ 1899 ई.) में यों दिया है:

;*पीतम के बिरहा भरी, इत उत डोलत धाय।
;*ढूंढ़त भूतल शैल बन, कर मल मल पछिताय॥

अशावरी रागिनी के जो चित्र उपलब्ध हैं उनमें अपना जातीय परिधान पहने एक युवती बैठी सर्पों से खेल रही है और सामने दो बीनकार बैठे बीन बजा रहे हैं।

## संरचना
आरोह: S R m P d S'

अवरोह: S' n d P m P g R S

## इन्हें भी देखें
* राग

## सन्दर्भ
* Bor, Joep *(ed).* Rao, Suvarnalata; der Meer, Wim van; Harvey, Jane *(co-authors)* *The Raga Guide: A Survey of 74 Hindustani Ragas*. Zenith Media, London: 1999.

## बाहरी कड़ियाँ
* SRA on Samay and Ragas
* SRA on Ragas and Thaats
* Rajan Parrikar on Ragas
* Film Songs in Rag Asavari
* Listen to Raga

श्रेणी:हिन्दुस्तानी राग
पलारी

**पलारी** का उल्लेख हो सकता है:

* पेराहु पलारी , पिनसी रिग का उपयोग करते हुए इंडोनेशियाई प्रकार की नाव
** पिनासी , एक इंडोनेशियाई रिग मुख्य रूप से पेराहु पलारी द्वारा उपयोग किया जाता है
* पलारी (जनजाति) , पाकिस्तान में एक खैबर पख्तून (पठान) जनजाति
* पलारी, मध्य प्रदेश , एक गाँव
* Polari या palari, नहीं कर सकते खिचड़ी का एक रूप
देवीप्रसाद चट्टोपाध्याय

right|thumb|300px|देवीप्रसाद चट्टोपाध्याय
**देवीप्रसाद चट्टोपाध्याय** (19 नवम्बर 1918 – 8 मई 1993) भारत के गणमान्य मार्क्सवादी दार्शनिक तथा इतिहासकार थे। उन्होने प्राचीन भारतीय दर्शन में भौतिकवादी संस्कृति की गवेषणा में महत्वपूर्ण योगदान दिया। उन्होने प्राचीन भारतीय लोकायत दर्शन पर बहुत काम किया। प्राचीन भारतीय विज्ञान के इतिहास तथा प्राचीन भारत में वैज्ञानिक विधि के विषय में उनके कार्य भी बहुत महत्वपूर्ण हैं, विशेष रूप से प्राचीन भारत के चिकित्साशास्त्रियों चरक तथा सुश्रुत पर उनका अनुसंधान कार्य उच्च कोटि का है।

उनको साहित्य एवं शिक्षा के क्षेत्र में सन १९९८ में भारत सरकार द्वारा पद्म भूषण से सम्मानित किया गया था।

## रचनाएँ
*प्रकृति, पदार्थ और परमाणु
*लोकायत 
*मनुष्य जन्मा
*प्राचीन भारत में विज्ञान और समाज
*आधुनिक विश्व का इतिहास
*भारत और दुनिया के लोग
*भारतीय दर्शन सरल परिचय 
*जानने की बातें - भाग एक प्रकृति विज्ञान 
*प्राचीन विश्र्व का इतिहास

## बाहरी कड़ियाँ
* भारतीय दर्शन का सरल परिचय (गूगल पुस्तक ; लेखक- देवीप्रसाद चट्टोपाध्याय)
* 'लोकायत' के पचास वर्ष (देशबन्धु)
* Debiprasad Chattopadhyaya, Lokayata
* Debiprasad Chattopadhyaya, Science and Philosophy in Ancient India

श्रेणी:१९९८ पद्म भूषण
श्रेणी:मार्क्सवाद
श्रेणी:भारतीय साम्यवादी
श्रेणी:भारतीय इतिहासकार
श्रेणी:संस्कृत विद्वान
श्रेणी:1918 में जन्मे लोग
श्रेणी:१९९३ में निधन
किशमिश

[thumb|230px|[अंगूर सुखाने से उनके अन्दर की चीनी बिल्लौर (क्रिस्टल) बना लेती है]]
thumb|230px|अलग-अलग जाति के अंगूरों से बने किशमिश
**किशमिश** सूखे अंगूरों को कहा जाता है। ये एक फ़ारसी शब्द है। पारम्परिक रूप से बड़े अकार के अंगूरों की  दाख (किशमिश)  को हिन्दी में **मुनक्का**  कहा जाता है।

## पौष्टिकता
किशमिश के वज़न का ६७% से ७२% शक्कर होता है, जो अधिकतर ग्लूकोस और फ़्रूक्टोस के रूप में होता है। इनका ३% भाग प्रोटीन और ३.५% भाग पाचन में मददगार फ़ाइबर (रेशा) होता है। ख़ुबानियों और आलू बुख़ारों की तरह इनमें लाभदायक प्रति आक्सीकारक (ऐंटी- ऑक्सिडॅन्ट​) की बहुत मात्रा होती है लेकिन ताज़े अंगूरों की तुलना में विटामिन सी कम होता है। इनमें सोडियम कम होता है और कोलेस्टेरॉल बिलकुल नहीं होता। अनुसन्धान में कुछ संकेत मिलें हैं कि अधिक रक्तचाप (ब्लड प्रेशर) वाले मरीज़ों द्वारा किशमिशों का सेवन करने से उनके रक्तचाप पर कुछ लाभदायक असर होता है, हालांकि इसपर अभी अधिक अध्ययन की ज़रुरत है।

## किशमिश में पोषक तत्व

* कार्बोहाइड्रेट फास्फोरस
* आयरन
* प्रोटीन 
* फाइबर
* जिंक 
* कॉपर
* वसा
* विटामिन ई
* मैग्निस
* विटालिन सी
* शुगर
* विटामिन के
* पोटैशियम
* विटामिन बी 9
* कैल्शियम
* विटामिन 6
* सोडियम 
* विटामिन बी 3
* मैग्नीशियम

right|thumb|300px|अंगूर को सुखाकर किशमिश बनाया जाता है।

## कुत्तों के लिए विषाक्त
अंगूर और किशमिश कुत्तों के गुर्दों को खराब कर सकते हैं। इसका सही कारण अभी ज्ञात नहीं है लेकिन पालतू कुत्तों को यह दो चीजें कभी खाने के लिए नहीं देनी चाहियें।

## इन्हें भी देखें
* अंगूर

## सन्दर्भ


श्रेणी:अंगूर
श्रेणी:मेवा
कार्ल गुस्टाफ युंग

right|thumb|200px|१००९ में कार्ल युंग
**कार्ल गुस्टाफ युंग** (जर्मन : (ˈkarl ˈɡʊstaf ˈjʊŋ); 26 जुलाई 1875 – 6 जून 1961) स्विटजरलैण्ड के मनोवैज्ञानिक तथा मनश्चिकित्सक थे। उन्होने वैश्लेषिक मनोविज्ञान (analytical psychology) की नींव डाली।

## परिचय
मनोविश्लेषण सिद्धान्त संप्रदाय के संस्थापक फ्राइड, एडलर और युंग ये तीनों ही माने जाते हैं। युंग, फ्राइड के सहयोगी एवं शिष्य थे। फ्राइड के बाद मनोविश्लेषण संप्रदाय के कार्य को सबसे अधिक युंग ने ही आगे बढ़ाया।

कार्ल गस्टेव युंग का जन्म स्विट्जरलैण्ड के कैस्विल नगर में 26 जुलाई 1875 को हुआ। इनके पिता पादरी थे। इस कारण युंग के प्रारम्भिक जीवन पर दर्शन और धर्म का पर्याप्त प्रभाव पड़ा। उन्होंने चिकित्साशास्त्र में उपाधि प्राप्त की। 1907 में वे फ्राइड के सम्पर्क में आये।

फ्राइड, युंग और एडलर ने मिलकर मनोविश्लेषण संप्रदाय की स्थापना की और इसके विकास के लिए तीनों साथ-साथ कार्य करने लगे। परन्तु कालान्तर में युंग ने 1912 में फ्राइड का साथ छोड़ दिया। फ्राइड से अलग होने का कारण यह था कि फ्राइड हर क्षेत्र में काम (Sex) तथा लिबिडो (Libido) पर अधिक बल देता था। युंग ने स्वीकार किया कि व्यक्ति के जीवन में काम या लिबिडो का महत्त्वपूर्ण स्थान है परन्तु इसे इतना अधिक महत्व नहीं देना चाहिए जितना फ्राइड ने दिया।

1913 में उसने नये संप्रदाय की स्थापना की। इस संप्रदाय को ‘विश्लेषी मनोविज्ञान’ (एनालिटिकल साइक्लोजी) के नाम से जाना गया। युंग ने कई देशों के साथ भारत की भी यात्रा की और ये भारतीय संस्कृति तथा इसके दर्शन से बहुत प्रभावित हुए।

युंग ने व्यक्तित्व संरचना में अहम् तथा स्व (Ego and Self), व्यक्तिगत अचेतन (Personal unconciousness) एवं सामूहिक अचेतन (Collective unconscious), मुखौटा (Persona), एनिमा या अन्तःनारी (Anima), एनिमस या अन्तःनर (Animus), छाया (Shadow) सम्बन्धी संकल्पनाओं को प्रस्तुत किया। लिबिडो या काम-वासना पर भी उसने अपने विचारों को प्रस्तुत किया।

## इन्हें भी देखें
*व्यक्तित्व का वर्गीकरण
*वैश्लेषिक मनोविज्ञान

## बाहरी कड़ियाँ
* कार्ल गुस्ताव जुंग (संचिका)

श्रेणी:मनश्चिकित्सा का इतिहास
श्रेणी:मनःगतिकी
श्रेणी:स्विटजरलैण्ड के दार्शनिक
श्रेणी:मनोवैज्ञानिक
श्रेणी:१८७५ जन्म
श्रेणी:१९६१ में निधन
कार्ल गुत्स्‌को

300px|right|thumb| कार्ल गुत्स्‌को 

**कार्ल गुत्स्‌को** (Karl Ferdinand Gutzkow ; १७ मार्च १८११ - १६ दिसम्बर १८७८) उन्नीसवीं शताब्दी के मध्य के तरुण जर्मन आन्दोलन के उल्लेखनीय जर्मन साहित्यकार थे।

इनका जन्म एक निर्धन परिवार में हुआ था। लेकिन उनमें प्रतिभा और महत्वाकांक्षा थी। साहित्यजगत में सफलता प्राप्त करने का उन्होंने निश्चय कर लिया था। जर्मनी के प्रगतिशील विचारोंवाले युवक लेखकों के ये नेता हो गए। 1835 ई॰ में उनका उपन्यास ‘*वैली दि डाउटर*’ छपा जिसके माध्यम से इन्होंने बड़े साहस के साथ जीवन की भौतिक आवश्यकताओं पर बल दिया। इस पुस्तक की तीव्र आलोचना हुई और अनैतिकता के दोष का तर्क देकर तत्कालीन शासन ने इसपर प्रतिबंध लगा दिया। गुत्स्‌कों को भी जेल की सजा हुई। एक दूसरा उपन्यास *नेबेनियांद ईरा*' (Nebeneind era) में उन्होंने जर्मनी के तत्कालीन सामाजिक जीवन का बड़ा व्यापक चित्र प्रस्तुत किया है। इन्होंने नाटक भी लिखे। ‘*वील ए कोस्ता*’ (Weil a Costa) में इन्होंने धार्मिक स्वतंत्रता की आवाज उठाई है। इनका एक उपन्यास ‘*द नाइटस ऑव द स्पिरिट*’ है जिसमें राजनीतिक शक्ति के प्रश्न का विवेचन है। 

## बाहरी कड़ियाँ

श्रेणी:जर्मन उपन्यासकार
श्रेणी:जर्मन नाटककार
निर्देशांक पद्धति

[thumb|250px|दो [आयाम (डिमॅनशनों) में ध्रुवीय निर्देशांक पद्धति में किसी भी बिंदु का स्थान उसके कोण और त्रिज्या (रेडियस) से पूर्णतः निर्धारित हो जाता है]]
**निर्देशांक पद्धति** (फ्रेंच: Système de coordonnées, अंग्रेजी: Coordinate system, जर्मन: Koordinatensystem) ज्यामिति में ऐसी प्रणाली को कहते हैं जिसमें एक या उस से अधिक अंकों के प्रयोग से किसी भी बिंदु का किसी दिक् (स्पेस) में स्थान पूर्ण रूप से बताया जा सके। यह दिक् मनुष्यों का जाना-पहचाना त्रिआयामी (तीन डिमॅनशनों वाला) हो सकता है या फिर ऐसा कोई उलझा हुआ बहुमोड़ (मैनीफ़ोल्ड) दिक् जिसकी गणित में कल्पना की जाती है। सरल एक, दो या तीन आयामों वाले दिक् में अक्सर कार्तीय निर्देशांक पद्धति का प्रयोग किया जाता है, हालांकि गोलीय निर्देशांक पद्धति और ध्रुवीय (पोलर) पद्धति जैसी अन्य प्रणालियाँ भी उपलब्ध हैं।

## इन्हें भी देखें
* आयाम
* कार्तीय निर्देशांक पद्धति

## सन्दर्भ


श्रेणी:निर्देशांक प्रणालियाँ
श्रेणी:निर्देशांक ज्यामिति
श्रेणी:ज्यामिति
श्रेणी:गणित
शिरोबिंदु

[thumb|230px|शिरोबिंदु (<small>zenith</small>) [अधोबिंदु (nadir) से ठीक विपरीत दिशा में होता है]]
**शिरोबिंदु** (अंग्रेजी: zenith, ज़ेनिथ) किसी स्थान के ठीक 'ऊपर' खगोलीय गोले पर स्थित काल्पनिक बिंदु को कहते हैं। इस परिभाषा में 'ऊपर' का मतलब वह दिशा जो गुरुत्वाकर्षण के बल से बिलकुल उल्टी तरफ़ हो। ध्यान दें कि शिरोबिंदु से विप्रीय दिशा के बिंदु को अधोबिंदु (nadir) कहते हैं।

## शब्द सन्दर्भ
सिद्धांत ग्रंथो में इसके लिए खमध्य शब्द का प्रयोग हुआ है।  ख वर्ण खगोल को इंगित करता है जैसे भूगोल और खगोल भू और ख का अंतर है। 
वैज्ञानिक शब्दावली आयोग ने भी इसको खमध्य और शिरोबिंदु कहा है। 

## इन्हें भी देखें
* अधोबिंदु
* क्षितिज

## सन्दर्भ


श्रेणी:ज्यामिति
श्रेणी:खगोलशास्त्र
श्रेणी:ज्योतिष के तकनीकी आयाम
अधोबिंदु

[thumb|230px|अधोबिंदु (<small>nadir</small>) [शिरोबिंदु (zenith) से ठीक विपरीत दिशा में होता है]]
**अधोबिंदु** (अंग्रेजी: nadir, नादिर) किसी स्थान के ठीक 'नीचे' खगोलीय गोले पर स्थित काल्पनिक बिंदु को कहते हैं। इस परिभाषा में 'नीचे' का मतलब वह दिशा जिसमें गुरुत्वाकर्षण का बल खींच रहा हो। ध्यान दें कि अधोबिंदु से विप्रीय दिशा के बिंदु को शिरोबिंदु (zenith) कहते हैं।

## इन्हें भी देखें
* शिरोबिंदु
* क्षितिज

## सन्दर्भ


श्रेणी:ज्यामिति
श्रेणी:खगोलशास्त्र
आलेखीय प्रक्षेपण

right|thumb|300px|एक लम्बकोणीय प्रक्षेपण जिसमें 'सामने से दृष्य' (front view), किनारे से दृष्य (side view) तथा पेंदी का दृष्य (bottom view) प्रक्षेपित है।

किसी त्रिबीमीय वस्तु के भागों को समतल धरातल या सीधी रेखा पर निरूपित करने को **प्रक्षेपण** (Projection) नाम दिया गया है।

**आलेखीय प्रक्षेपण** (ग्राफिकल प्रोजेक्शन) : यदि सीधी रेखा १ पर स्थित A, B, C, D आदि बिंदुओं से सीधी रेखा पर लंब AA, BB CC आदि डाले जाएँ, तो रेखा १ पर "लंबकोणीय" प्रक्षेप प्राप्त होता है। इसी प्रकार यदि किसी ठोस पिंड के प्रत्येक बिंदु से किसी समतल धरातल पर लंब डाले जाएँ, तो हमें उस पिंड का लंबकोणीय प्रक्षेप उस धरातल पर प्राप्त होता है। यदि लंब रेखाएँ AA, BB, CC, आदि परस्पर समांतर हों, तब यह प्रक्षेप "समांतर प्रक्षेप' कहलाता है, यदि ये सभी रेखाएँ किसी एक बिंदु पर मिलती हों तब इसे केंद्रीय प्रक्षेप कहेंगे।

## वर्गीकरण
* समान्तर प्रक्षेप (Parallel projection)
** लंबकोणीय प्रक्षेप (Orthographic projection), जिसमें निम्नलिखित प्रक्षेप आते हैं-
*** प्लान या 'फ्लोर प्लान)
*** एलिवेशन या 'खड़ा नक्षा' 
*** अनुप्रस्थ काट (Cross section)
** अक्षमितीय प्रक्षेप (Axonometric projection), जिसमें निम्नलिखित प्रक्षेप आते हैं-
*** त्रिसमलंबाक्ष प्रक्षेप (Isometric projection)
*** द्विमितिक प्रक्षेप (Dimetric projection)
*** त्रिमिति प्रक्षेपक (Trimetric projection)
** तिर्यक प्रक्षेप (Oblique projection), जिसमें निम्नलिखित प्रक्षेप आते हैं-
*** कैबिनेट प्रक्षेप (Cabinet projection)
*** कैवेलियर प्रक्षेप (Cavalier projection)
* संदर्श प्रक्षेपण (Perspective projection)
खगोलीय ध्रुव

[thumb|230px|पृथ्वी के अक्ष को अगर बढ़ा दिया जाए तो जहाँ वह [खगोलीय गोला|खगोलीय गोले को काटता है वहीं खगोलीय ध्रुव पड़ता है]]
**खगोलीय ध्रुव** (celestial pole) आकाश में दो काल्पनिक बिन्दुओं को कहा जाता है जहाँ पृथ्वी के घूर्णन (रोटेशन) का अक्ष पृथ्वी के इर्द-गिर्द बने काल्पनिक खगोलीय गोले को काटता है। यानि अगर यह कल्पना की जाए कि पूर्वी पृथ्वी एक महान गोले के ठीक बीच में स्थित है और उस गोले की अन्दर की तरफ़ आसमान में दिखने वाले सभी तारे चिपके हुए हैं, तो पृथ्वी के उत्तरी ध्रुव पर अगर सीधा सिर के ऊपर देखा जाए तो वहाँ उस खगोलीय गोले का 'खगोलीय उत्तरी ध्रुव' दिखेगा। इसी तरह अगर पृथ्वी के दक्षिणी ध्रुव पर खड़ा हुआ जाए तो सिर के बिलकुल ऊपर खगोलीय गोले पर दिखने वाला बिंदु 'खगोलीय दक्षिणी ध्रुव' होगा।

## खगोलीय ध्रुवों के पास स्थित तारे
रात में ध्रुव तारा उत्तरी खगोलीय ध्रुव के बहुत समीप पड़ता है जबकि ऑक्टैन्ज़​​ तारामंडल का धुंधला-सा दिखने वाला सिग्मा ऑक्टैनिस​ तारा दक्षिणी खगोलीय ध्रुव के पास पड़ता है।

## इन्हें भी देखें
* खगोलीय गोला
* खगोलीय विषुवत वृत्त
* खगोलीय निर्देशांक पद्धति

## सन्दर्भ


श्रेणी:खगोलशास्त्र
श्रेणी:खगोलीय निर्देशांक प्रणाली
इंदर सभा

**इंदर सभा** () एक उर्दू का नाटक और ओपेरा है जिसे लखनऊ के अवध दरबार से सम्बन्ध रखने वाले लेखक व कवि आग़ा हसन अमानत​ ने लिखा और जिसे मंच पर सबसे पहले सन् १८५३ में प्रस्तुत किया गया। यह उर्दू की सबसे पहली रचाई जाने वाली नाटकीय कृति मानी जाती है। 

इन्दर सभा की अश्लीलता और भौंडेपन से क्षुब्ध होकर भारतेन्दु हरिश्चन्द्र ने 'बन्दर सभा' नामक नाटक की रचना की थी। १८६३ में इसे फ़्रीडरिख़ रोज़न (Friedrich Rosen) ने यूरोपीय पाठकों के लिए जर्मन भाषा में अनुवादित किया, जो कि उस समय के समीक्षकों के द्वारा सराहा गया था। १९३२ में मदन थियेटर ने इसपर आधारित एक फ़िल्म 'इन्द्रसभा' भी बनाई थी। ध्यान दें कि जबकि मूल नाटक का नाम लोक-बोली के अनुसार 'इंदर सभा' था, इसपर आधारित फ़िल्म का नाम संस्कृत-प्रथानुसार 'इन्द्रसभा' था।

## नाटक
यह ओपेरा दिव्यलोक में महराज इन्द्र के राजदरबार को पृष्ठभूमि बनाकर लिखा गया है। पूरा नाटक काव्य-रूप में लिखा हुआ है और इसकी मुख्य कहानी एक परी (अप्सरा) और एक राजकुमार के बीच की प्रेमकथा है। नाटक में पटाख़ों और नक़ाबों जैसी नाटकीय तकनीकों का प्रयोग किया गया है। वैसे तो अमानत ने यह नाटक अवध के राजदरबार में रचाने के लिए ही लिखा था लेकिन इसके गीत जल्द ही लोक-संस्कृति में प्रवेश कर गए और "आने वाली कम-से-कम दो पीढ़ियों तक अवध के गीतकार और कलाकार इंदर सभा के गाने गाते थे"। इसका हिन्दी-उर्दू की गीत परम्परा के विकास पर भी प्रभाव पड़ा। नाटक में "३१ ग़ज़लें, ९ ठुमरियाँ, ४ होलियाँ, १५ गीत, २ चौबोले और ५ छंद सम्मिलित थे जिनपर आधारित कई नृत्य प्रस्तुत किये जा सकते थे"।

इस नाटक का सीधा प्रभाव १९वीं और २०वीं में बाद में आने वाले कई उर्दू नाटकों पर बड़ा जिनमें ख़ादिम हुसैन अफ़सोस का 'बज़्म-ए-सुलयमान' (सन् १८६२), भैरों सिंह अस्मत​ का 'जश्न-ए-परिस्तान' और ताज महल फ़ार्रूख़​ का 'निगारिस्तान-ए-फ़ार्रूख़​' शामिल हैं।

## फ़िल्म
१९३२ में प्रस्तुत की गई फ़िल्म 'इन्द्रसभा' भारतीय सिनेमा के इतिहास की सबसे पहली बोलने वाली (टाकीज़) फ़िल्म थी। सबसे पहली भारतीय ध्वनिपूर्ण फ़िल्म 'आलम आरा' थी और 'इन्द्रसभा' ठीक उस से अगले ही वर्ष रिलीज़ हुई। यह २११ मिनट लम्बी थी और इसमें  71  गाने थे, जो विश्व-इतिहास में किसी भी बनी हुई फ़िल्म में सर्वाधिक हैं। 'इन्द्रसभा' फ़िल्म जमशेदजी फ़्रामजी मदन की 'मदन थियेटर' नामक कम्पनी ने बनाई थी।

## गीत का उदाहरण
इंदर सभा के एक दृश्य में देवताओं के राजा इन्द्र अपने दरबार में प्रवेश करते हैं और एक चौबोले में कहते हैं कि:

## इन्हें भी देखें
* ओपेरा
* नौटंकी
* अवध
* पारसी थिएटर

## सन्दर्भ


श्रेणी:उर्दू साहित्य
श्रेणी:उर्दू नाटक
श्रेणी:हिन्दी फ़िल्में
चौबोला

[thumb|250px|'सुल्ताना डाकू' नामक मशहूर [नौटंकी का एक प्रदर्शन - नौटंकियों में चौबोले बहुत प्रयोग होते हैं]]
**चौबोला** या **चौबोल** उत्तर भारत और पाकिस्तान की काव्य परम्परा में प्रयोग होने वाली चार पंक्तियों की एक छंद शैली है, जो अक्सर लोक-गीत में प्रयोग की जाती है।

## उदाहरण
चौबोलों का प्रयोग अक्सर नौटंकियों में होता है और इसके कुछ अच्छे उदाहरण 'सुल्ताना डाकू नौटंकी' में मिलते हैं। मिसाल के लिए एक दृश्य में सुल्ताना अपनी प्रेमिका को समझाता है कि वह ग़रीबों की सहायता करने के लिए पैदा हुआ है और इसीलिए अमीरों को लूटता है। उसकी प्रेमिका (नील कँवल) कहती है कि उसे सुल्ताना की वीरता पर नाज़ है (इसमें रूहेलखंड की कुछ खड़ी-बोली है):

प्रसिद्ध उर्दू नाटक इंदर सभा के एक दृश्य में देवताओं के राजा इन्द्र अपने दरबार में प्रवेश करते हैं और एक चौबोले में कहते हैं कि:

## इन्हें भी देखें
* छंद
* इंदर सभा

## सन्दर्भ


श्रेणी:छंद
श्रेणी:कविताएँ
गोलीय निर्देशांक पद्धति

thumb|240px|गोलीय निर्देशांक (''r'', ''&theta;'', ''&phi;'') भौतिकी में आमतौर पर प्रयोग होते हैं: त्रिज्या दूरी 'r', ध्रुवीय कोण '&theta;' (थीटा) और दिगंश कोण '&phi;' (फ़ाई). कभी-कभी 'r' के स्थान पर '&rho;' (रो) का चिह्न इस्तेमाल होता है
[240px|thumb|भूगोल में इस्तेमाल होने वाली [अक्षांश रेखाएँ|अक्षांश-रेखांश (लैटिट्यूड-लॉन्गिट्यूड) प्रणाली एक गोलीय निर्देशांक पद्धति है]]
**गोलीय निर्देशांक पद्धति** (अंग्रेजी: spherical coordinate system) तीन आयामों (डायमेंशनों) वाले आकाश  में प्रयोग होने वाली ऐसी निर्देशांक पद्धति होती है जिसमें उस आकाश में मौजूद किसी भी बिंदु का स्थान तीन अंकों से निर्धारित हो जाता है:
* मूल केंद्र से उस बिंदु की 'त्रिज्या दूरी' (radial distance) - इसके लिए अक्सर 'r' या '&rho;' का चिह्न प्रयोग होता है
* शिरोबिंदु (ज़ेनिथ) की दिशा से उसका 'ध्रुवीय कोण' (polar angle) - इसके लिए अक्सर '&theta;' का चिह्न प्रयोग होता है
* मूल समतल से उसका 'दिगंश कोण' (azimuth angle) - इसके लिए अक्सर '&phi;' का चिह्न प्रयोग होता है
ज़ाहिर है कि ऐसी पद्धति में पहले से ही किसी मूल केंद्र, शिरोबिंदु दिशा और मूल समतल का चुनाव कर लेना आवश्यक है। इस चुनाव के बाद हर बिंदु का स्थान इन तीनों अंकों - (*r*, *&theta;*, *&phi;*) - के आधार पर बतलाया जा सकता है। कभी-कभी 'ध्रुवीय कोण' के स्थान पर 'उत्कर्ष या ऊँचाई कोण' (elevation angle) का प्रयोग होता है जो मूल समतल से ऊँचाई मापता है।

## भौगोलिक प्रयोग
भूगोल में जगहों का अंकन करने वाली अक्षांश-रेखांश (लैटिट्यूड-लॉन्गिट्यूड) प्रणाली (यानि भूगोलीय निर्देशांक प्रणाली) एक गोलीय निर्देशांक प्रणाली का उदाहरण है। इसमें:
* 'मूल केंद्र' पृथ्वी के बिलकुल बीच स्थित केन्द्रीय बिंदु है
* 'मूल समतल' एक काल्पनिक समतल है जो भूमध्य रेखा से गुज़रकर पृथ्वी को दो बराबर के उत्तरी और दक्षिणी गोलार्धों (हेमिस्फ़ीयरों) में काटता है
* 'ऊँचाई कोण' का माप एक ऐसी काल्पनिक रेखा से किया जाता है जो पृथ्वी के केंद्र से निकलकर इंग्लैण्ड के ग्रेनिच शहर से ठीक दक्षिण में भूमध्य रेखा पर स्थित बिंदु से गुज़रती है (यानि जहाँ मध्याह्न रेखा और भूमध्य रेखा एक दूसरे को काटती हैं)।
इस व्यवस्था में किसी स्थान की:
* **त्रिज्या दूरी** उसकी पृथ्वी के केंद्र से ऊँचाई होती है।
* **अक्षांश** (लैटिट्यूड) उसका ऊँचाई कोण (एलेवेशन) होता है। स्थान जितना भूमध्य रेखा से उत्तर या दक्षिण की ओर अधिक दूरी पर हो, यह अंक उतना ही अधिक होता है और भौगोलिक ध्रुवों पर बढ़कर अपनी अधिकतम ९०° की संख्या पर पहुँच जाता है।
* **रेखांश** (लॉन्गिट्यूड) उसका दिगंश कोण (ऐज़िमुथ) होता है। स्थान जितना मध्याह्न रेखा से पूर्व या पश्चिम की ओर अधिक दूरी पर हो, यह अंक उतना ही अधिक होता है और पृथ्वी के ठीक उल्टी-तरफ़ प्रशांत महासागर में बढ़कर अपनी अधिकतम १८०° की संख्या पर पहुँच जाता है।
ध्यान रहे कि अपने आकार और घूर्णन (रोटेशन) की वजह से भूमध्य रेखा का निर्धारण तो प्रकृति द्वारा तय था, लेकिन दोनों ध्रुवों के बीच चलने वाली मध्याह्न रेखा (प्राइम मेरिडियन) कहीं भी हो सकती थी। यह केवल एक ऐतिहासिक इत्तेफ़ाक है कि उसका चुनाव इंग्लैण्ड से निकलने के लिए किया गया और विश्वभर में स्वीकृत हो गया।

## इन्हें भी देखें
* निर्देशांक पद्धति
* ध्रुवीय निर्देशांक पद्धति
* भूगोलीय निर्देशांक प्रणाली
* अक्षांश
* रेखांश

## सन्दर्भ


श्रेणी:निर्देशांक प्रणालियाँ
दिगंश

[thumb|240px|right|किसी वस्तु का दिगंश (ऐज़िमुथ) दर्शक से मानक दिशा और दर्शक से उस वस्तु की दो रेखाओं के बीच का [कोण (ऐंगल) होता है - इस चित्र में मानक दिशा उत्तर (N) है और जिस वस्तु का दिगंश बताया जा रहा है वह एक तारा है]]
**दिगंश** या **ऐज़िमुथ** (azimuth) किसी गोलीय निर्देशांक प्रणाली (spherical coordinate system) में एक विशेष कोण (ऐंगल) के माप का नाम है।

उदाहरण के लिए, अगर धरती पर खड़े किसी दर्शक के लिए किसी तारे का दिगंश मापना हो तो खगोलीय निर्देशांक पद्धति के अनुसार यह किया जा सकता है। इसमें दर्शक को खगोलीय गोले के उत्तरी ध्रुव से जोड़ने वाली काल्पनिक रेखा मानक दिशा होती है। दर्शक का चारों ओर का क्षितिज एक समतल होता है, जिसमें यह मानक दिशा की रेखा भी विद्यमान होती है। दर्शक को तारे से जोड़ने वाली एक अन्य रेखा को लम्ब (परपेंडिक्युलर) के प्रयोग से इस समतल पर उतारा जाने से दर्शक और समतल पर उस तारे के नीचे वाले बिंदु के बीच एक दूसरी रेखा बनती है। इस रेखा और मानक दिशा की रखा के बीच का कोण ही दिगंश कहलाता है।

नौवहन, खगोलशास्त्र, अभियांत्रिकी और सैन्य क्षेत्र में मिसाइल इत्यादि की उड़ान निर्धारित करने के लिए दिगंश का बहुत प्रयोग होता है। दिगंश एक कोण है इसलिए इसका माप आमतौर पर डिग्री (°) में किया जाता है।

## इन्हें भी देखें
* गोलीय निर्देशांक पद्धति
* खगोलीय ध्रुव
* खगोलीय गोला
* चुम्बकीय दिक्पात

## सन्दर्भ


श्रेणी:नौवहन
श्रेणी:जल यातायात
श्रेणी:कोण
प्रेक्षणात्मक खगोलिकी

[right|thumb|250px|[किट शिखर राष्ट्रीय वेधशालापर मायाल दूरबीन ]]
अवलोकन खगोल विज्ञान खगोलीय विज्ञान का एक प्रभाग है, जो कि सैद्धांतिक खगोल भौतिकी के विपरीत, जो मुख्य रूप से भौतिक मॉडल के औसत दर्जे का प्रभाव खोज रही है, यह दूरबीन और अन्य खगोलीय उपकरण का उपयोग करके आकाशीय पिंडों को अवलोकित करने की प्रथा है। एक विज्ञान के रूप में, खगोल विज्ञान के दूर ब्रह्मांड के गुणों के साथ प्रत्यक्ष प्रयोग संभव नहीं हैं। तथापि, खगोलविदों एक विशाल संख्या में तारकीय घटना की जांच कर सकते हैं। यह अनुमति देता है के लिए अवलोकन डेटा का रेखांकन और सामान्य प्रवृत्तियों को दर्ज कर सकते हैं।

श्रेणी:खगोलशास्त्र
*
खगोलीय निर्देशांक पद्धति

[thumb|230px|[खगोलीय गोला|खगोलीय गोले पर एक तारे के तीन भिन्न खगोलीय निर्देशांक प्रणालियों में माप: भूमध्यीय प्रणाली (नीली), गैलेक्सीय प्रणाली (पीली) और क्रांतिवृत्तीय प्रणाली (लाल)]]
**खगोलीय निर्देशांक पद्धति** (celestial coordinate system) ब्रह्माण्ड में किसी भी प्रकार की खगोलीय वस्तु (ग्रह, उपग्रह, तारा, गैलेक्सी, नीहारिका, वग़ैराह) का स्थान निर्धारित करने का एक तरीक़ा है। जहाँ तक मनुष्यों का अनुभव है पूरा ब्रह्माण्ड एक तीन आयामों (डायमेंशन) वाला क्षेत्र है। इसमें एक निर्देशांक पद्धति के ज़रिये किसी भी स्थान को अंकों के साथ बताया जा सकता है।

## विभिन्न खगोलीय निर्देशांक
खगोलशास्त्रियों के समुदाय में कई भिन्न खगोलीय निर्देशांक प्रणालियों का इस्तेमाल होता है। इन सब में एक 'मूल समतल' (fundamental plane) चुना जाता है (जो खगोलीय गोले को दो गोलार्धों में बांटता है) और एक प्रमुख दिशा (primary direction) को चुना जाता है। अब किसी भी वस्तु का स्थान तीन चीज़ों से बताया जा सकता है:
* वह जिस समतल में है उसका मूल समतल से क्या कोण (ऐंगल) बनता है
* वह जिस दिशा में है उसका प्रमुख दिशा से क्या कोण बनता है
* खगोलीय गोले के केन्द्रीय बिंदु से दूरी

सबसे ज़्यादा प्रयोगित प्रणालियाँ नीचे की तालिका में दी गई हैं। हर एक का नाम उसके चुने हुए मूल समतल के नाम पर रखा गया है।

## इन्हें भी देखें
* दिगंश (ऐज़िमुथ)
* खगोलीय गोला
* गोलीय निर्देशांक पद्धति

## सन्दर्भ


## बाहरी कड़ियाँ
*खगोल विज्ञान केन्द्र, कोलकाता

श्रेणी:खगोलीय निर्देशांक प्रणाली
श्रेणी:निर्देशांक प्रणालियाँ
श्रेणी:खगोलशास्त्र
पेशियों का खिंचाव

right|thumb|300px|क्षतिग्रस्त पेशियाँ
जब अत्यधिक खिंचाव के कारण पेशियों के फाइबर फट जाते हैं तो इसे **पेशियों का खिंचाव** (pulled muscle) कहते हैं। इसी तरह का घाव यदि स्नायुओं (लिगामेन्ट्स) में हो तो उसे मोच (स्प्रेन) कहते हैं।

## लक्षण
मुख्य लक्षण हैं - कुछ सीमित स्थानों पर दर्द, अकड़न (स्टिफनेस), क्षतिग्रस्त पेशियों के आसपास त्वचा का रंग बदल जाना आदि

## उपचार
* **बचाव** - वस्तुओं से टक्कर न लगे इसके लिये कोमल पैड लगाइये।

* **आराम** कीजिए। 

* **बर्फ** : सूजन कम करने के लिये बर्फ लगाना चाहिये। किन्तु एक बार में २० मिनट से अधिक समय तक बर्फ नहीं लगाना चाहिये।

* **संपीडन** (कम्प्रेसन) : प्रभावित क्षेत्र पर एसीई कोमल पट्टी लगाइये। इससे सूजन कम होगी।

* ऐसी स्थिति में लेटिये/बैठिये/सोइए ताकि प्रभावित क्षेत्र हृदय के स्तर पर बना रहे। इससे प्रभावित क्षेत्र में रक्त का अत्यधिक संचार होने से बचता है।

## इन्हें भी देखें
* मोच

श्रेणी:मांसपेशियों के रोग
विषुव (खगोलीय निर्देशांक)

Earth-lighting-equinox PL.png
अंगूठाकार|विषुव के दौरान पृथ्वी बिजली
खगोलशास्त्र में **विषुव** (equinox) समय के उस क्षण को कहते हैं जिसके आधार पर किसी खगोलीय निर्देशांक प्रणाली (celestial coordinate system) के तत्वों की परिभाषा की जाती है। उदाहरण के लिए भूमध्यीय निर्देशांक प्रणाली ऐसी एक प्रकार की पद्धति है और इसमें खगोलीय मध्य रेखा, खगोलीय ध्रुव और बसंत विषुव की दिशा को पहले से तय करके किसी भी वस्तु का स्थान इनके हिसाब से लगाया जाता है। ध्यान रहे कि समय के साथ यह सभी बदलते रहते हैं इसलिए किसी खगोलीय निर्देशांक प्रणाली में एक समय को मानक मानकर उसी के आधार पर निर्देशांक बताये जाते हैं। 'विषुव' युग से अलग चीज़ है क्योंकि युग वह समय होता है कि जब किसी खगोलीय वस्तु की स्थिति मापी गई हो।

## तुलना के ज़रिये 'विषुव' और 'युग' का विश्लेषण
'विषुव' और 'युग' को समझने के लिए एक सरल तुलना दी जा सकती है। फ़र्ज़ कीजिये की एक अनंत विस्तृत मैदान पर व्यक्ति 'अमित' खड़ा है लेकिन वह निरंतर चल रहा है। यह भी कल्पना कीजिये कि बहुत से अन्य व्यक्ति 'क', 'ख', 'ग', 'घ', इत्यादि भी उस मैदान पर है और वे भी निरंतर जगह-से-जगह चल रहे हैं। अब अगर हम चाहें तो 'अमित' पर आधारित एक आसान-सी निर्देशांक पद्धति बना सकते हैं। हम यह कह सकते हैं कि १५ मार्च २०१२ को ठीक पाँच बजे जहाँ 'अमित' था, वही हमारी निर्देशांक प्रणाली का केंद्र है। यह क्षण 'विषुव' कहलाएगा। अब हम किसी भी अन्य क्षण पर अन्य वस्तुओं के स्थान को बता सकते हैं। हम कह सकते हैं कि २० मार्च २०१२ को ठीक नौ बजे व्यक्ति 'ख' अमित के विषुव वाले स्थान से १० मीटर मुख की ओर और ८ मीटर दाई ओर था। यह समय 'युग' कहलाएगा। ध्यान दें कि 'युग' के क्षण में 'अमित' वहाँ से हिल चुका था जहाँ से निर्देशांक बताए जा रहें हैं लेकिन स्पष्टता से स्थिति बताने के लिए 'अमित' के 'विषुव' के क्षण वाले स्थान को ही मूल केंद्र बनाकर सभी स्थितियाँ बताई जा रहीं हैं।

खगोलशास्त्र में वस्तुओं की स्थितियाँ इसी तरह बताई जाती हैं। काफ़ी समय तक यह स्थितियाँ बिलकुल ठीक तो नहीं लेकिन काफ़ी हद तक ठीक होती हैं। लेकिन कई सालों के बाद यह इतनी अलग हो जाती हैं कि खगोलशास्त्री नए विषुव और युग का चुनाव करके अपनी स्थानीय तालिकाओं का अद्यतन कर लेते हैं। आमतौर पर नए चुने जाने वाले विषुव और युग के क्षणों को नाम दिए जाते हैं।

## J2000.0
खगोलशास्त्रियों द्वारा वर्तमान में इस्तेमाल होने वाले विषुव का नाम J2000.0 है और यह १ जनवरी २००० के दोपहर के १२ बजे का क्षण है। इस से पहले प्रयोग होने वाले मानक विषुव का नाम B1950.0 था।

## इन्हें भी देखें
* युग (खगोलशास्त्र)
* खगोलीय निर्देशांक पद्धति

## सन्दर्भ


श्रेणी:खगोलशास्त्र
श्रेणी:समय मापन
श्रेणी:खगोलीय निर्देशांक प्रणाली
मोच

right|thumb|300px|गुल्फ (ऐंकल) का मोच
किसी अस्थिसंधि (ज्वाइंट) के स्नायु (लिगामेन्ट) जब अपनी क्षमता से अधिक खिंच जाते हैं तो इस प्रकार की चोट को **मोच** (sprain) कहते हैं। चोट लगने के साथ ही सूजन शुरू हो जाती है। मोच किसी भी जोड़ में हो सकता है पर एड़ी और कलाई के जोड़ पर ज्यादा मोच आती है।

लिगामेंट्स कठोर, लचीले और रेशेदार ऊतक होते हैं, जो जोड़ों में दो हड्डियों को आपस में जोड़ने का काम करते हैं। मोच के दौरान लिगामेंट में थोड़ी बहुत चोट भी लग सकती है या ये पूरी तरह अलग भी हो सकते हैं। 
 
## लक्षण और निदान
मोच का निदान भौतिक परिक्षण द्वारा किया जा सकता है। दर्द, सूजन, बुंदी चोट (ब्रुस), इससे जोड़ों को हिलाने-डुलाने में कष्ट और अस्थिबंध के फटने पर चट-चट की आवाज होती है। प्रभावित अंग का इस्तेमाल करने में मुश्किल होता है।

## इलाज
साधारण मोच या फिर आघात से हुई गठिया में दर्द का इलाज आराम करना और दर्द निवारक दवाएँ (जैसे ऐस्परीन या आईबूप्रोफेन) लेना है। सूजन की जगह पर हल्के कसकर पट्टी बाँध देने से सूजन कम हो जाती है और आराम पड़ता है। मोच को ठीक होने के लिए 2 से 3 दिनों तक चोट के हिस्से को कम हिलाने-डुलाने से मदद मिल सकती है।

अस्थिबंध (लिगामेंट) की क्षमता से अधिक खींच जाने या मॉसपेशीयॉ के फटने में शल्यक्रिया की जरूरत पड़ सकती है। 

## इन्हें भी देखें
* मांसपेशियों का खिंचाव

## सन्दर्भ

श्रेणी:रोग
श्रेणी:मोच, विकृति, संधिच्युति
निकलोडियन

**निकलोडियन** (अंग्रेज़ी: **Nickelodeon**) (अक्सर बस बुलाया: **निक** (अंग्रेज़ी: **Nick**) लिए कम) एक अमेरिकी बच्चों के चैनल वियाकॉम द्वारा स्वामित्व में है और इसके निकेलोडियन किड्स और परिवार समूह के तहत संचालित.चैनल मुख्य रूप से ग्रेड स्कूल और किशोरावस्था में बच्चों के उद्देश्य से है, उनके काम करने के दिन सुबह कार्यक्रम पूर्वस्कूली दर्शकों उम्र 2-5 के उद्देश्य से ब्लॉक के साथ.

## इन्हें भी देखें
* निकलोडियन भारत - भारत के लिए निकलोडियन अंतर्राष्ट्रीय प्रतिक्रिया चैनल.

## सन्दर्भ

## दुनियाभर में वेबसाइटों

* Nickelodeon America
* Nickelodeon Asia
* Nickelodeon Australia
* Nickelodeon Austria
* Nickelodeon Brazil
* Nickelodeon Canada
* Nickelodeon China
* Nickelodeon Denmark
* Nickelodeon France
* Nickelodeon Germany
* Nickelodeon Greece
* Nickelodeon India
* Nickelodeon Italy
* Nickelodeon Israel
* Nickelodeon Japan
* Nickelodeon Korea
* Nickelodeon in Latin America
* Nickelodeon Netherlands
* Nickelodeon New Zealand
* Nickelodeon Portugal
* Nickelodeon Russia and CIS
* Nickelodeon Sweden
* Nickelodeon Spain
* Nickelodeon Turkey
* Nickelodeon UK
बानापुरा

**बानापुरा** (Banapura) भारत के मध्य प्रदेश राज्य के होशंगाबाद ज़िले में स्थित एक नगर पंचायत है।

## विवरण
बानापुरा होशंगाबाद जिले की सिवनी मालवा तहसील के अंतर्गत है। यहाँ रेल, यातायात एंव बस की सुविधा है। यहाँ शासकीय नेहरू स्मृति उच्चतर माध्यमिक विद्यालय, शासकीय माध्यमिक बालिका शाला, शासकीय माध्यमिक बालक शाला, वार्ड क्रमांक 01 प्राथमिक शाला, वार्ड क्रमाँक 03 प्राथमिक शाला, गंज प्राथमिक शाला जैसे शासकीय पाठशाला है। यहाँ शासकीय कुसुम महाविद्यालय है जो बरकतउल्ला विश्वविद्यालय भोपाल से संबद्ध है।

## नगर का सांस्कृतिक वातावरण
बानापुरा नगर में सांस्कृतिक वातावरण काफी गर्म है। यहाँ सभी धर्म, जाति, संप्रदाय, वर्ग के लोग एक साथ अपने-अपने पर्व को मनातें है। यहाँ एकता शानदार दर्शन होता है।

## खेल का क्षेत्र
खेल के क्षेत्र में भी बानापुरा नगर ने अपनी छाप छोड़ रखी है। इसका उदाहरण २०१२ में बैतूलत्न सतपुड़ा ट्रॉफी क्रिकेट स्पर्धा में होशंगाबाद जिले के बानापुरा नगर की टीम ने भोपाल के सहारा क्लब को करारी मात दी। बानापुरा के खिलाडिय़ों ने गेंदबाजी और बल्लेबाजी दोनों में बेहतरीन प्रदर्शन किया। सहारा क्लब भोपाल ने पहले बल्लेबाजी करते हुए 30 ओवर में 137 रन बनाए। जवाबी पारी में सिवनी बानापुरा की टीम ने 5 विकेट के नुकसान के बाद 138 रनों का लक्ष्य 19 ओवर में ही हासिल कर लिया।

## इन्हें भी देखें
* होशंगाबाद ज़िला

## सन्दर्भ

श्रेणी:होशंगाबाद ज़िला
श्रेणी:मध्य प्रदेश के शहर
श्रेणी:होशंगाबाद ज़िले के नगर
प्रवीण गोर्धान

**प्रवीन जमनादास गोर्धान** (तमिल: பிரவின் ஜம்னாதாஸ் கோர்தான்) (जनम १२ अप्रैल १९४९) एक दक्षिण अफ़्रीकी राजनीतिज्ञ और मई २००९ के बाद से वित्त मंत्री।

## जीवनी
स्कूल का दौरा करने के बाद गोर्धन डरबन - वेस्त्विल्ल के विश्वविद्यालय में फार्मेसी का अध्ययन किया और फार्मेसी के एक स्नातक के साथ स्नातक की उपाधि प्राप्त की। वह तो राजा एडवर्ड वी डरबन में अस्पताल में फार्मासिस्ट के रूप में १९७४-१९८१ में काम किया।

इस समय के दौरान वह अपने राजनीतिक भागीदारी शुरू किया और १९७४-१९९० १९७७-१९९० नेटाल इंडियन कांग्रेस के कार्यकारी सदस्य और अफ्रीकी नेशनल कांग्रेस (एएनसी) की सदस्य थी। १९८० में वह १९८४ तक डरबन के आवास एक्शन कमेटी के अध्यक्ष और सचिव और इस समारोह बन गया।

परिवर्तन और दक्षिण अफ्रीका में रंगभेद के लिए एक अंत के लिए बातचीत के समय में, गोर्धन कई संगठनों और संस्थाओं में सक्रिय था और शामिल है, एक लोकतांत्रिक दक्षिण अफ्रीका के लिए १९९१-१९९४ कन्वेंशन के अध्यक्ष (CODESA) और १९९३ में जोहानसबर्ग समाप्त करना रंगभेद में बहुदलीय सम्मेलन और १९९३-१९९४ संक्रमणकालीन कार्यकारी परिषद के सह अध्यक्ष के सह - अध्यक्ष को व्यवस्थित सत्ता के हस्तांतरण पर नजर रखने के लिए।

पहले स्वतंत्र चुनाव में एएनसी की राष्ट्रीय असेंबली के एक सदस्य के रूप में उम्मीदवार के रूप में वह १९९४ में चुने गए थे और १९९८ उन में से एक था। यह १९९५-१९९७ की अवधि के दौरान वह डरबन वेस्त्विल्ल के विश्वविद्यालय के विश्वविद्यालय के बोर्ड के एक सदस्य था। उन्होंने यह भी, नेशनल असेंबली की संवैधानिक समिति के अध्यक्ष १९९६-१९९८।

१९९८ अंदर उसकी संसद से सेवानिवृत्ति के बाद वह पहली डिप्टी (उपायुक्त), निदेशक और दक्षिण अफ़्रीकी वित्तीय सेवा प्राधिकरण दक्षिण अफ्रीकी राजस्व सेवा (सार्स) के १९९९ सिर (आयुक्त) था। इस स्थिति में वह २००९ तक दस साल के लिए रखा है और २००० और २००६ के बीच, विश्व सीमा शुल्क संगठन (WCO) के अध्यक्ष उस समय के दौरान।

उनके प्रयासों के लिए उन्होंने २००७ में दक्षिण अफ्रीका के विश्वविद्यालय से सम्मानित किया गया विषय व्यापार संचालन प्रबंधन और केप टाउन विश्वविद्यालय में डॉक्टरेट की मानद उपाधि कानून के क्षेत्र में डॉक्टरेट की मानद।

के रूप में दक्षिण अफ्रीका के नए राष्ट्रपति जैकब जुमा के चुनाव के बाद, गोर्धन १० मई २००९ को जुमा मंत्रिमंडल में वित्त मंत्री नियुक्त किया था। इस क्षमता में, वह ट्रेवर मैनुएल द्वारा सफल हो गया था, जो राष्ट्रीय योजना आयोग के लिए राष्ट्रपति के मंत्री की बारी में।

बजट प्रस्तुत करने में, वह एएनसी यूथ लीग की अध्यक्ष थी, जूलियस मालेमा पर हमला किया। यह उसे भंग में पार्टी के खिलाफ बजट की योजना बनाने का आरोप लगाया और खाते में लेने के बच्चों और किशोरों की जरूरतों के लिए पर्याप्त नहीं है। संघ और योजनाओं का बजट गोर्धान के लेकिन समर्थन और एएनसी और कांग्रेस दक्षिण अफ़्रीकी ट्रेड यूनियन (COSATU), दक्षिण अफ्रीका में सबसे बड़ा संघ महासंघ की राष्ट्रीय कार्यकारिणी परिषद के समर्थन थे।

## सन्दर्भ

श्रेणी:1949 में जन्मे लोग
श्रेणी:जीवित लोग
श्रेणी:दक्षिण अफ़्रीका के लोग
भारतीय दंड संहिता की धारा ५०९

**''भारतीय दंड संहिता की धरा ९ मुख्य रूप से तीन परिस्थितियों में स्त्री कि लज्जा भंग करने पर दंड का प्राविधान करता है** 
१.कोई शब्द कहना 

२. कोई ध्वनि या अंग विक्षेप करना, या 

३. कोई वस्तु प्रदर्शित करके 

**दंड:** भारतीय दंड संहिता में इस अपराध के लिए सादा कारावास जिसकी अवधी एक वर्ष तक होगी या जुर्माना अथवा दोंनो की वेवस्था की गयी है।

## सन्दर्भ
अराणमुला नौका दौड़

**अराणमुला नौका दौड़** भारत के दक्षिण-पश्चिमी राज्य केरल की सर्वप्राचीन नौका दौड़ है। इसका आयोजन ओणम पर्व के अवसर पर (लगभग अगस्त-सितंबर माह में) अराणमुला नामक स्थान पर भगवान श्रीकृष्ण एवं अर्जुन को समर्पित एक मंदिर के निकट किया जाता है। स्पर्धा के दर्शकों द्वारा किये जाने वाले उच्चस्वरीय गान एवं कोलाहल से उत्साहवर्धन करते हुए नौकाएं जोड़ों में चलती हैं। १९७२ में उत्सव के कार्यक्रम में नौका-स्पर्धा को भी जोड़ा गया था। इस सर्पनौका-स्पर्धा को देखने हेतु हज़ारों की संख्या में दर्शक पम्पा नदी के तटों पर खड़े रहते हैं। वर्ष २००९ में इक्तालीस सर्प नौकाएं, जिन्हें चुण्डन वल्लम कहा जाता है, ने सप्र्धा में भाग लिया था। नौका-चालक श्वेत मुण्डू एवं पगड़ियां बांधे परंपरागत नौका गीत गाते हुए नौका चालन करते हैं। नौका के अग्र-सिरे पर बंधी सुनहरी झालर, पताकाएं एवं नौका के मध्य भाग में लगी सजी धजी छतरियाँ उसकी छटा को चार चाँद लगाती हैं।

## अरणमूल मन्दिर
thumb|300px|right|अरणमूल पार्चुथसारती मंदिर
अरणमूल केरल राज्य की राजधानी से १२८ कि.मी दूर स्थित स्थान है। यह पम्पा नदी के तट पर स्थित है। यहां प्रसिद्ध अरणमूल मंदिर भगवान श्री पार्थसारथी (श्रीकृष्ण) को समर्पित है, जो यहां अपने प्रिय सखा अर्जुन के सारथी बने हुए दर्शाये गए हैं। इस मंदिर की अनुमानित आयु लगभग १७०० वर्ष है।

## पाल्लियोदम (सर्प नौका)
अरणमूल की विशेष सर्प-नौका (चुण्डन वल्लम) को पाल्लियोदम कहते हैं। इन्हें भक्तगण यहां के पूज्य आराध्य भगवान पार्थसारथी के दिव्य वाहन के रूप में चलाते हैं। ये पाल्लियोदम पम्पा नदी के विभिन्न तटीय भागों के विभिन्न करों से आती हैं। प्रत्येक में सामान्यतः ४ चालक, गायक एवं सहायक होते हैं। नौका को स्वर्णिम झालरों एवं पताकाओं से सजाया जाता है। इनके मध्य में दो से तीन सजी-धजी छतरियाँ भी लगी रहती हैं।

## सन्दर्भ

## बाहरी कड़ियाँ
* https://web.archive.org/web/20190718011708/http://aranmulavallamkali.com/
* वल्लमकल्ली २०१०
* अरणमूल
* एक विदेशी पर्यटक का अनुभव, अरणमूल - २०१० 

श्रेणी:हिन्दू त्यौहार
श्रेणी:केरल की संस्कृति
श्रेणी:केरल की नौका दौड़
देवदत्त रामकृष्ण भांडारकर

**देवदत्त रामकृष्ण भांडारकर** (19 नवम्बर 1875 -1950) महाराष्ट्र के इतिहासशोधक एवं पुरातत्वशास्त्री थे। आप रामकृष्ण गोपाल भांडारकर के सबसे छोटे पुत्र थे।

## परिचय
पालि तथा पुरा लिपि लेकर एम. ए. पास करने के पहले ही आपने 'महाराष्ट्र के प्राचीन नगर' शीर्षक एक महत्वपूर्ण लेख लिखा था। सन्‌ 1900 में उन्होंने दो और निबंध लिखे- 'गुजरात राष्ट्रकूट कुमार कर्क प्रथम का नवसारी ताम्र अधिकारपत्र' तथा 'कुषाण शिलालेख और शक संवत्‌ के उद्भव का प्रश्न'। इंडोसीथियन राजाओं का जो वंशक्रम उन्होंने दूसरे निबंध में निश्चित किया था उसे बाद में बार्थ और विंसेंट स्मिथ ने भी मान लिया। उन्होंने भारतीय जनगणना विभाग के बंबई कार्यालय में रहकर रिपोर्ट के 'धर्म और संप्रदाय' तथा 'जातियाँ और कबीले' नामक परिच्छेद लिखे। अहीरों, गुर्जरों तथा गुहलोतों पर उन्होंने विशेष निबंध लिखे।

सन्‌ 1904 में वे भारत के पुरातत्व सर्वेक्षण विभाग में नियुक्त हो गए और जुलाई, 1917 तक वहीं काम करते रहे। फिर वे कललकत्ता विश्वविद्यालय में भारत के प्राचीन इतिहास तथा संस्कृति के प्रोफेसर नियुक्त हुए। विदिशा के निकट उन्होंने जो खुदाई कराई वह अनेक दृष्टियों से महत्वपूर्ण प्रमाणित हुई। ईसा पूर्व द्वितीय शती के वास्तविक फौलाद के टुकड़े, मौर्ययुग में प्रयुक्त होनेवाला चूने का मसाला, यज्ञकुंडों में लगाई जानेवाली अग्निसह मिट्टी की ईटें इत्यादि कई वस्तुओं का पता उन्होंने लगाया। इस काल की उनकी तीन महत्वपूर्ण पुस्तकें ये हैं- इंडियन न्यूमेसमैटिक्स (भारतीय मुद्रा विज्ञान), अशोक तथा किंगशिप ऐंड डेमॉक्रैटिक इंस्टिट्यूशन्स ऑव ऐंशेंट इंडिया (प्राचीन भारत में राजातंत्र एवं लोकतंत्रात्मक संस्थाएँ)। उन्होंने बनारस हिंदू विश्वविद्यालय तथा मद्रास विश्वविद्यालय में भारतीय शासन व्यवस्था एवं प्राचीन भारतीय संस्कृति पर अनेक व्याख्यान दिए। गुप्त शिलालेखों का विवरण देनेवाली पुस्तक 'कार्पस इंस्क्रिप्टिओनम इंडिकेरम' का द्वितीय संशोधित संस्करण उन्होंने बड़े परिश्रम से तैयार किया, जो इस विषय का उनका बहुमूल्य अंशदान है।
## सन्दर्भ
श्रेणी:भारतीय इतिहासकार
श्रेणी:भारतीय पुरातत्वविद
पम्पा नदी

**पम्पा नदी** (Pampa River), जिसे **पम्बा नदी** (Pamba River) भी कहा जाता है, भारत के केरल राज्य में बहने वाली एक नदी है। पेरियार नदी और भारतपुड़ा नदी के बाद यह केरल की तीसरी सबसे लम्बी नदी है। इसे **दक्षिण भागीरथी** (Dakshina Bhageerathi) भी कहा जाता है। भगवान अय्यप्पा को समर्प्ति प्रसिद्ध सबरिमलय हिन्दू मन्दिर इसी के किनारे स्थित है।

## इन्हें भी देखें
* सबरिमलय
* पेरियार नदी
* भारतपुड़ा नदी

## बाहरी कड़ियाँ
* राष्ट्रीय जल विकास एजेन्सी द्वारा पम्पा को वैप्पार नदी से जोड़ने वाली परियोजना पर रिपोर्ट – पीडीएफ़

## सन्दर्भ

श्रेणी:इडुक्की  ज़िले की नदियाँ
श्रेणी:पतनमतिट्टा ज़िले की नदियाँ
श्रेणी:आलाप्पुड़ा ज़िले की नदियाँ
श्रेणी:केरल की नदियाँ
*
न्कोसाज़ना दलामिनी-ज़ुमा

thumb|right|225px|न्कोसाज़ना दलामिनी-ज़ुमा

**न्कोसाज़ना क्लैरिस दलामिनी ज़ुमा** ()(जन्म : २७ जनवरी १९४९) दक्षिण अफ्रीका की एक राजनीतिज्ञ हैं। ये अफ्रीकी संघ की पहली महिला अध्यक्ष हैं।

## सन्दर्भ

श्रेणी:राजनीतिज्ञ
श्रेणी:दक्षिण अफ़्रीका
श्रेणी:जीवित लोग
श्रेणी:1949 में जन्मे लोग
इंजन स्टार्टर

right|thumb|300px|गाड़ियों को स्टार्ट करने वाला मोटर
सभी प्रकार के अन्तर्दहन इंजनों को स्टार्ट करने के लिये किसी वाह्य ऊर्जा-स्रोत का उपयोग करके उन्हें कुछ चक्कर घुमाना पड़ता है क्योंकि वे अचालित अवस्था में (अर्थात् शून्य RPM पर) अन्तर्दहन इंजन बलाघूर्ण नहीं पैदा करता।। इस कार्य के लिये प्रयुक्त होने वाली युक्ति को **इंजन प्रवर्तक** या **इंजन स्टार्टर** कहते हैं। मोटर स्टार्टर द्वारा कुछ चक्कर घुमाने के बाद इंजन स्वयं अपनी शक्ति से घूमने लगता है और स्टार्टर को तुरन्त बन्द कर दिया जाता है।

इंजन स्टार्टर कई प्रकार के होते हैं जैसे - वैद्युत मोटर, वायुचालित मोटर (pneumatic motor), द्रवचालित मोटर (hydraulic motor) आदि। किन्तु आजकल अधिकांशतः बैटरी-चालित डीसी मोटर ही इस काम के लिए सबसे अधिक प्रयुक्त होता है।

## विभिन्न प्रकार
* मांसपेशियों की शक्ति द्वारा (रस्सी खींचना, हैंडिल मारना, किक मारना, पेडल चलाना आदि)

* सहायक अंतर्दहन इंजन (बड़े इंजनों को स्टार्ट करने के लिए लगभग १०% क्षमता का छोटा इंजन पहले चलाया जाता है।)

* दाबित वायु : जलयान, हथियारबन्द गाड़ियों आदि के विशाल डीजल इंजनों को चालू करने के लिए दाबित वायु का प्रयोग करते हैं। पहले इसी विधि से पिस्टन वाले वयुयानों को भी चालू किया जाता था।

## सन्दर्भ

## इन्हें भी देखें
* प्रज्वलन प्रणाली (इग्नीशन सिस्टम)

श्रेणी:गाड़ियों के अवयव
नायक

**नायक**, भारतीय सेना का एक पद (रैंक) है जो हवलदार से छोटा होता है। नायक के बैज पर 2 रैंक की पट्टी लगी होती है।

## इन्हें भी देखें
* नायक (अभिनय)

## बाहरी कड़ियाँ
अगस्त प्रस्ताव

9 अगस्त सन् 1940 ई॰ को वायसराय लार्ड लिनलिथगो द्वारा अगस्त प्रस्ताव पेश किया गया था। जिसमें मुस्लिमोँ के हितो का उल्लेख किया गया था तथा यह बताया गया था कि बिना अल्पसंख्यकोँ की स्वीकृति के सरकार कोई भी संवैधानिक परिवर्तन लागू नहीँ कर सकती है। तब कांग्रेस ने भी इसका विरोध किया था। यह प्रस्ताव मुस्लिम लीग के लिए एसा हथियार साबित हुआ जिसके बल पर वह अब अपनी सभी मांगे पूरी करवा सकती थी।
इसके बाद 1942 का क्रिप्स मिशन तथा 1945 की वेवेल योजना की परिणिति रही कि 1947 में भारत एवं पाकिस्तान का विभाजन हुआ जो सम्प्रदायवाद  के एक दुखद अंत को दर्शाती है

द्वितीय विश्व युद्ध में जर्मनी की असाधारण सफलता तथा फ्राँस, हालैंड और बेल्जियम के पतन के पश्चात् ब्रिटेन की स्थिति अत्यन्त नाजुक हो गई थी। उन परिस्थितियों में भारतीयों का सहयोग पाने के लिये ब्रिटेन ने समझौतावादी दृष्टिकोण की नीति अपनाई। 8 अगस्त 1940 को वायसराय लिनलिथगो ने भारतीयों के लिये एक घोषणा की जिसे ‘अगस्त प्रस्ताव’ के नाम से जाना जाता है। इस प्रस्ताव के मुख्य प्रावधान निम्नलिखित थे-

(i) भारत के लिये डोमिनियम स्टेट्स मुख्य लक्ष्य।

(ii) भारतीयों को सम्मिलित कर युद्ध सलाहकार परिषद की स्थापना।

(iii) युद्ध के उपरांत संविधान सभा का गठन किया जाएगा, जिसमें मुख्यतया भारतीय ही अपनी सामाजिक, आर्थिक व राजनीतिक धारणाओं के अनुरूप संविधान की रूपरेखा सुनिश्चित करेंगें। संविधान ऐसा होगा कि रक्षा, अल्पसंख्यकों के हित, राज्यों से संधियाँ तथा अखिल भारतीय सेवाएँ आदि मुद्दों पर भारतीयों के अधिकार का पूर्ण ध्यान रखा जाएगा।

(iv) अल्पसंख्यकों को आवश्वस्त किया गया कि सरकार ऐसी किसी संस्था को शासन नहीं सौंपेगी, जिसके विरूद्ध सशक्त मत हो।

(v) वायसराय की कार्यकारिणी परिषद का विस्तार किया जाएगा। 

यह प्रस्ताव महत्त्वपूर्ण इसलिये था क्योंकि इसमें भारतीयों द्वारा स्वयं संविधान निर्माण करने के तर्क को मान्यता दी गई थी तथा कांग्रेस की संविधान सभा गठित करने की मांग को भी स्वीकार किया गया था। राष्ट्रवादी आंदोलन में यह मांग लंबे समय से की जा रही थी। पूर्व में ‘नेहरू रिपोर्ट’ के द्वारा भी कांग्रेस ने अपनी स्वयं संविधान निर्माण करने की क्षमताओं को साबित किया था। दूसरा, इस प्रस्ताव में डीमिनियन स्टेट्स के मुद्दे को भी स्पष्ट रूप से स्वीकार किया गया था।

फिर भी, कांग्रेस और मुस्लिम लीग ने इस प्रस्ताव को अस्वीकार कर दिया। नेहरू ने कहा "डोमिनियन स्टेट्स का मुद्दा पहले ही अप्रासांगिक हो चुका है।" गांधी जी ने भी इस घोषणा की आलोचना करते हुए कहा कि इस प्रस्ताव से राष्ट्रवादियों तथा उपनिवेशी सरकार के बीच खाई और चौड़ी होगी। मुस्लिम लीग ने हालाँकि प्रस्ताव में अल्पसंख्यकों के संबंध में दिये आश्वासनों का स्वागत किया परंतु प्रस्ताव में पाकिस्तान की मांग स्पष्ट रूप से स्वीकार न किये जाने के कारण लीग ने प्रस्ताव को अस्वीकार कर दिया।

इस प्रकार, ब्रिटिश सरकार द्वारा विवशता में लाया गया अगस्त प्रस्ताव कई महत्त्वपूर्ण प्रावधानों के बावजूद राष्ट्रवादियों की वास्तविक अपेक्षाओं पर खरा नहीं उतर पाया और अस्वीकृत कर दिया गया।